CELEX: 62004TO0431
Language: hu
Date: 2007-06-18 00:00:00
Title: Az Elsőfokú Bíróság elnökének 2007. június 18-i végzése. # Olasz Köztársaság kontra az Európai Közösségek Bizottsága. # Ideiglenes intézkedés iránti kérelem - Ideiglenes intézkedés iránti kérelem - 1429/2004/EK rendelet - A borpiac közös szervezése - Szőlőfajta-nevek vagy szinonimáik használatának rendje - A használat időbeni korlátozása - Okafogyottá vált kérelem. # T-431/04 R. sz. ügy

Az Elsőfokú Bíróság elnökének 2007. június 18‑i végzése – Olaszország kontra Bizottság
      (T‑431/04. R. sz. ügy)
      „Ideiglenes intézkedés – Ideiglenes intézkedés iránti kérelem – 1429/2004/EK rendelet – A borpiac közös szervezése – Szőlőfajta-nevek vagy szinonimáik használatának rendje – A használat időbeni korlátozása – Okafogyottá vált kérelem”
      1.                     Ideiglenes intézkedés iránti kérelem – Ideiglenes intézkedések – Az elrendelés feltételei – Sürgősség – „Fumus boni iuris”
            – Kumulatív jelleg – Az ügyben szereplő érdekek összességének mérlegelése (EK 243. cikk; az Elsőfokú Bíróság eljárási szabályzata,
            104. cikk, 2. §) (vö. 22–23. pont)
      2.                     Ideiglenes intézkedés iránti kérelem – Az eljáráshoz fűződő érdek (EK 242. és EK 243. cikk) (vö. 26., 33–34. pont)
      Tárgy
      
         
               Elsődlegesen az egyes borászati termékek leírása, jelölése, kiszerelése és oltalma tekintetében az 1493/1999/EK tanácsi rendelet
                  alkalmazására vonatkozó egyes szabályok megállapításáról szóló 753/2002/EK rendelet módosításáról szóló, 2004. augusztus 9‑i
                  1429/2004/EK bizottsági rendelet (HL L 263., 11. o.) I. mellékletének 103. pontjában magyarázatként szereplő, a „tocai friulano”
                  megnevezés használatának jogát 2007. március 31‑ig terjedő időszakra korlátozó rendelkezés végrehajtásának a Bíróságnak a
                  C‑23/07. és C‑24/07. sz. egyesített ügyekben hozott ítélete kihirdetéséig történő felfüggesztésére, másodlagosan pedig ugyanezen
                  rendelkezés végrehajtásának a Bíróságnak a C‑23/07. és C‑24/07. sz. egyesített ügyekben hozott ítélete kihirdetéséig Olaszország
                  területén történő felfüggesztésére, valamint azon tilalom elrendelésére irányuló ideiglenes intézkedések iránti kérelem, hogy
                  a terméket a Közösségbe lehessen exportálni, anélkül hogy sérelmet szenvedne a „tokaji” megnevezésű, magyar eredetű bor értékesítése,
                  vagy az egyéb, azonos megnevezésű, Olaszországban és a Közösségben forgalmazható borok értékesítése.
               
            Rendelkező rész
      1)         Az Elsőfokú Bíróság elnöke az ideiglenes intézkedés iránti kérelmet elutasítja.
      2)         Az Elsőfokú Bíróság elnöke a költségekről jelenleg nem határoz.